Előterjesztés a Zalakaros Város Önkormányzata Képviselő-testülete 2023. november 23-án tartandó ülésére

Napirend címe:  		Közterületen lévő fasorok fahiányainak pótlása 
Előterjesztést készítette: 	Biczó Tamás Karos-Park Kft. ügyvezető


Tisztelt Képviselő-testület!

[bookmark: _Hlk146871378]A Képviselő-testület 148/2023. (IX.26.) számú határozatának II./2 pontja alapján felkérte a Karos-Park Kft-t, hogy a közterületen lévő fasorok fahiányainak pótlására készítsen felmérést.

A Karos-Park Kft. a felmérést elkészítette, melyet a mellékletben lévő táblázatban foglalt össze. A fa fajták megnevezése mellett a törzskerület mérete látható, az utcafasor jellegéhez mérten a törzsmagasság 2-2,2 m. 
Hivatalos árajánlatot kért a Kft. a megnevezett fafajtákra, de az árudák eddig nem küldték meg az ajánlatokat, így tájékoztató jellegű árak szerepelnek a táblázatban, melyek a lerakatok online felületén láthatóak. A fák bekerülési ára mellett szerepeltettük a kimutatásban a fák karózási költségét is. A fapótlásokat 2024. tavaszán ill. őszén lehet elvégezni előre leadott megrendelés alapján.

A fentiek figyelembevételével a felmérésben szereplő 59 db pótlása körülbelül bruttó 3.025.920 Ft összegbe kerül.

Felhívom a figyelmet, hogy a felmérés a fahiányok pótlására irányult, az elszáradt fák cseréjét, illetve a korábban megkezdett, de időközben abbamaradt utcafásításokat nem tartalmazza.


Határozati javaslat:

Zalakaros Város Önkormányzat Képviselő-testülete 
1.) Egyetért a felmérésben szereplő fák pótlásával, és annak 2024. május 15-ig történő végrehajtását rendeli el.
2.) A fák pótlására felkéri a Karos-Park Kft-t.
3.) A fák pótlásának 3.026.000 Ft költségét Zalakaros Város Önkormányzat 2023. évi költségvetésének általános tartaléka terhére biztosítja.
4.) Felkéri a polgármestert, hogy a képviselő-testület döntéséről tájékoztassa a Karos-Park Kft-t.
 
Felelős:		Novák Ferenc polgármester  
[bookmark: _GoBack]Határidő:	4.) 2023. december 20.


Zalakaros, 2023. november 14.

										Novák Ferenc
										polgármester


